31/07/2019 | Administración LocalMunicipal
Santa Comba
Modificación por ampliación da delegación do exercicio de atribucións xenéricas en concelleiros/as

EDICTO Modificación por ampliación da delegación do exercicio de atribucións xenéricas en concelleiros/as “DECRETO DA ALCALDÍA NÚM.902/2019, do 20/07/2019 Expediente núm.: Org.2019-2013 -DX- Departamento: Alcaldía (adxunto a secretaría) Expediente electrónico: 2019/G003/000930 Procedemento: decretos de organización Asunto: modificación por ampliación da delegación do exercicio de atribucións xenéricas en concelleiros/as ANTECEDENTES: 1. Logo de ver o decreto do alcalde núm.866/2019 do 08/07/2019 referente á delegación do exercicio de atribucións xenéricas en concelleiro/as, que se transcribe: “DECRETO DA ALCALDÍA NÚM. Expediente núm.: Org.2019-2013 -DX- Departamento: Alcaldía (adxunto a secretaría) Expediente electrónico: 2019/G003/000912 Procedemento: decretos de organización Asunto: delegación exercicio de atribucións xenéricas en concelleiros/as Logo de ver a necesidade de delegar algunhas das competencias que o alcalde ten atribuídas, por mor do interese público, para o obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno. Logo de ver que o alcalde ten atribuída por lei a facultade de delegar determinadas atribucións nos concelleiros da Corporación municipal, segundo o disposto no artigo 23.4 da Lei 7/1985, reguladora das bases do réxime local (LBRL) (BOE núm.80, do 03/04/1985); e no artigo 61.3 da Lei 5/1997, de Administración Local de Galicia (LALGa) (DOG núm.149, do 05/08/1997, e BOE núm.237, do 03/10/1997). Logo de ver o réxime xurídico desas delegacións que establecen os artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais (ROF) (BOE núm.305, do 22/12/1986), en relación co artigo 9 da Lei 40/2015, do 1 de outubro, de réxime xurídico do sector público (LRXSP) (BOE núm.236, do 02/10/2015), no uso das atribucións que me confire a normativa legal vixente. De acordo con todo o indicado, RESOLVO: 1. Conferir as DELEGACIÓNS XENÉRICAS a prol dos/as concelleiros/as que se indican, para a dirección e xestión das áreas de goberno municipal que se relacionan: Urbanismo, Medio Rural e Benestar Animal Don Arseli Cagiga Laghmaoui As competencias e as materias que abrangue: PXOM, o desenvolvemento e a xestión; a disciplina urbanística; os programas destinados a valorizar o agro e o centro de acollida de animais. Formación, Cultura, Deportes e Xuventude Dona Maria Angelina Guisado Scortanu As competencias e materias que abrangue: a Axencia de Desenvolvemento Local; os obradoiros e os programas formativos; mocidade; programas culturais; patrimonio cultural; fomento da lectura e as actividades culturais; roteiros culturais e a memoria histórica. Obras e Servizos Públicos Don José Antonio Ucha velo As competencias e as materias que abrangue: obras de urbanización e vivenda. Muller e Igualdade Dona Eliza Maria Ayestaran Urdin As competencias e materias que abrangue: Centro Información á Muller (CIM); igualdade; prevención violencia de xénero e conciliación. Turismo e Relacións Veciñais Don Ernesto Jose Ghuman Toma As competencias e as materias que abrangue: información e orientación turística; programas para o sector do comercio; turismo de calidade e permanencia orientado ao sector empresarial; Plano Turístico Municipal e participación veciñal. Asuntos Sociais Dona Amparo Ines Maryama Rivera Deibe As competencias e as materias que abrangue: atención aos maiores, Servizos Sociais; políticas inclusión social e actividades na formación de adultos.2. As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no ROF. En todo caso quedan excluídas as atribucións indelegables expresamente reservadas ao alcalde no artigo 21.3 da LBRL e no artigo 61.3 da LALGa.3. O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de transcendencia, nos términos previstos no artigo 115 do ROF.4. Delegar de forma indistinta en todo/as o/as concelleiro/as deste concello as competencias que ao alcalde lle outorga o artigo 51.1 do Código civil para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todos os concelleiros para autorizar matrimonios civís, sen que nunha mesma cerimonia poida intervir máis dun deles.5. As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro/a.6. Estas delegacións terán efecto dende á data de notificación deste decreto aos concelleiros afectados, e serán de carácter indefinido, sen prexuízo da potestade de avogar do alcalde, ao abeiro do artigo 44 do ROF. No caso de ausencia, vacante, enfermidade ou calquera outro impedimento dos concelleiros delegados, o alcalde asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avogar a competencia baseada nesta resolución, sen necesidade dunha nova resolución expresa neste senso.7. Notificar esta resolución aos concelleiro/as afectado/as, entendéndose aceptada a competencia delegada de forma tácita, agás manifestación en contra, se dentro do prazo dos tres días soltos seguintes ao da notificación deste decreto non se manifesta nada en contra ou se fai uso da delegación.8. Comunicar esta resolución aos diferentes servizos municipais para o seu coñecemento e efectos.9. Publicar este decreto no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal.10. Dar conta ao Pleno da Corporación municipal na primeira sesión que celebre. Santa Comba, na data da sinatura dixital O alcalde Dou fe A secretaria xeral David Barbeira García Cristina Alonso Losada (Documento que se asina electronicamente)” 2. Logo de ver as necesidades dalgúns servizos municipais, é necesario ampliar as competencias dalgunhas concellerías delegadas por razóns de coordinación, organización e mellor adaptación ao organigrama municipal, en aras do interese público, xa que logo se axilizarán os procedementos, aumentado o grao de eficacia dos servizos. As competencias e materias que se amplían corresponden a: Obras e Servizos Públicos Don Hammadi Jose Rosalino Maquilon Lopez Vidriero As competencias e as materias que abrangue: obras de urbanización, vivenda e servizos públicos. Muller, Igualdade e Maiores Dona Eliza Maria Ayestaran Urdin As competencias e materias que abrangue: Centro Información á Muller (CIM); igualdade; prevención violencia de xénero, conciliación e maiores. Servizos Sociais, Dependencia, Discapacidade e Colectivos Vulnerables Dona Amparo Ines Maryama Rivera Deibe As competencias e as materias que abrangue: atención á dependencia; Servizos Sociais; políticas inclusión social e actividades na formación de adultos; colectivos vulnerables e discapacidade. CONSIDERACIÓNS LEGAIS E TÉCNICAS 1. O alcalde ten atribuída por lei a facultade de delegar determinadas atribucións nos concelleiros da Corporación municipal, segundo o disposto nos artigos 21.3 e 23.4 da Lei 7/1985, reguladora das bases do réxime local (LBRL) (BOE núm.80, do 03/04/1985); e no artigo 61.3 da Lei 5/1997, de Administración Local de Galicia (LALGa) (DOG núm.149, do 05/08/1997, e BOE núm.237, do 03/10/1997). 2. Logo de ver o réxime xurídico desas delegacións que establecen os artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais (ROF) (BOE núm.305, do 22/12/1986), en relación co artigo 9 da Lei 40/2015, do 1 de outubro, de réxime xurídico do sector público (LRXSP) (BOE núm.236, do 02/10/2015), no uso das atribucións que me confire a normativa legal vixente. De acordo con todo o indicado, RESOLVO: Modificar, por ampliación, as competencias e materias conferidas no decreto do alcalde núm.866/2019, do 08/07/2019, a prol dos/as concelleiros/as mencionados na parte expositva para a dirección e xestión das áreas de goberno municipal, polo que quedará redactado deste xeito: 1. Conferir as DELEGACIÓNS XENÉRICAS a prol dos/as concelleiros/as que se indican, para a dirección e xestión das áreas de goberno municipal que se relacionan: Urbanismo, Medio Rural e Benestar Animal Don Arseli Cagiga Laghmaoui As competencias e as materias que abrangue: PXOM, o desenvolvemento e a xestión; a disciplina urbanística; os programas destinados a valorizar o agro e o centro de acollida de animais. Formación, Cultura, Deportes e Xuventude Dona Maria Angelina Guisado Scortanu As competencias e materias que abrangue: a Axencia de Desenvolvemento Local; os obradoiros e os programas formativos; mocidade; programas culturais; patrimonio cultural; fomento da lectura e as actividades culturais; roteiros culturais e a memoria histórica. Obras e Servizos Públicos Don Hammadi Jose Rosalino Maquilon Lopez Vidriero As competencias e as materias que abrangue: obras de urbanización, vivenda e servizos públicos. Muller, Igualdade e Maiores Dona Eliza Maria Ayestaran Urdin As competencias e materias que abrangue: Centro Información á Muller (CIM); igualdade; prevención violencia de xénero, conciliación e maiores. Turismo e Relacións Veciñais Don Ernesto Jose Ghuman Toma As competencias e as materias que abrangue: información e orientación turística; programas para o sector do comercio; turismo de calidade e permanencia orientado ao sector empresarial; Plano Turístico Municipal e participación veciñal. Servizos Sociais, Dependencia, Discapacidade e Colectivos Vulnerables Dona Amparo Ines Maryama Rivera Deibe As competencias e as materias que abrangue: atención á dependencia; Servizos Sociais; políticas inclusión social e actividades na formación de adultos; colectivos vulnerables e discapacidade.2. As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no ROF. En todo caso quedan excluídas as atribucións indelegables expresamente reservadas ao alcalde no artigo 21.3 da LBRL e no artigo 61.3 da LALGa.3. O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de transcendencia, nos termos previstos no artigo 115 do ROF.4. Delegar de forma indistinta en todo/as o/as concelleiro/as deste concello as competencias que ao alcalde lle outorga o artigo 51.1 do Código civil para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todos os concelleiros para autorizar matrimonios civís, sen que nunha mesma cerimonia poida intervir máis dun deles.5. As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro/a.6. Estas delegacións terán efecto dende á data de notificación deste decreto aos concelleiros afectados, e serán de carácter indefinido, sen prexuízo da potestade de avogar do alcalde, ao abeiro do artigo 44 do ROF. No caso de ausencia, vacante, enfermidade ou calquera outro impedimento dos concelleiros delegados, o alcalde asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avogar a competencia baseada nesta resolución, sen necesidade dunha nova resolución expresa neste senso.7. Notificar esta resolución aos concelleiro/as afectado/as, entendéndose aceptada a competencia delegada de forma tácita, agás manifestación en contra, se dentro do prazo dos tres días soltos seguintes ao da notificación deste decreto non se manifesta nada en contra ou se fai uso da delegación.8. Comunicar esta resolución aos diferentes servizos municipais para o seu coñecemento e efectos.9. Publicar este decreto no Boletín Oficial da Provincia, no taboleiro de anuncios da sede electrónica, no portal de transparencia e na páxina web municipal.10. Dar conta ao Pleno da Corporación municipal na primeira sesión que celebre. Santa Comba, na data da sinatura dixital. Dou fe O alcalde A secretaria xeral David Barbeira García Cristina Alonso Losada (Documento que se asina electronicamente)”